CELEX: 31999D0555
Language: sl
Date: 1999-07-22 00:00:00
Title: Odločba Komisije z dne 22. julija 1999 o načelnem priznavanju popolnosti dokumentacije, predložene v podroben pregled zaradi morebitne vključitve BAS 656H (dimetenamid-p), AC 900001 (pikolinafen), ZA 1963 (pikoksistrobin) v Prilogo I k Direktivi Sveta 91/414/EGS o dajanju fitofarmacevtskih sredstev v promet (notificirano pod dokumentarno številko K(1999) 2276)Besedilo velja za EGP

Pomembno pravno obvestilo

|

31999D0555

Uradni list L 210 , 10/08/1999 str. 0022 - 0023

		Odločba Komisijez dne 22. julija 1999o načelnem priznavanju popolnosti dokumentacije, predložene v podroben pregled zaradi morebitne vključitve BAS 656H (dimetenamid-p), AC 900001 (pikolinafen), ZA 1963 (pikoksistrobin) v Prilogo I k Direktivi Sveta 91/414/EGS o dajanju fitofarmacevtskih sredstev v promet(notificirano pod dokumentarno številko K(1999) 2276)(Besedilo velja za EGP)(1999/555/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 1991/1/ES [2], in zlasti člena 6(3) Direktive,(1) ker je Direktiva 91/414/EGS (v nadaljnjem besedilu "Direktiva") predvidela razvoj seznama aktivnih snovi Skupnosti, registriranih za vključitev v fitofarmacevtska sredstva;(2) ker so prijavitelji predložili organom držav članic dokumentacije za tri aktivne snovi, zato da bi se pridobila vključitev teh aktivnih snovi v Prilogo I k Direktivi;(3) ker je 16. aprila 1999 BASF AG predložil nemškim organom dokumentacijo za aktivno snov BAS 656H (dimetenamid-p);(4) ker je 10. maja 1999 Cyanamid Agro NV/SA predložil nemškim organom dokumentacijo za aktivno snov AC 900001 (pikolinafen);(5) ker je 26. maja 1999 Zeneca Agrochemicals predložil irskim organom dokumentacijo za aktivno snov ZA 1963 (pikoksistrobin);(6) ker so navedeni organi predložili Komisiji izsledke prvega pregleda popolnosti dokumentacije v zvezi z zahtevami po podatkih in informacijah iz Priloge II in, za najmanj eno fitofarmacevtsko sredstvo, ki vsebuje zadevno aktivno snov, iz Priloge III k Direktivi; ker je nato vlagatelj v skladu z določbami člena 6(2) Direktive predložil dokumentacijo Komisiji in drugim državam članicam;(7) ker so bile dokumentacije za BAS 656H (dimetenamid-p), AC 900001 (pikolinafen) in ZA 1963 (pikoksistrobin) predložene Stalnemu odboru za zdravstveno varstvo rastlin 10. junija 1999;(8) ker člen 6(3) Direktive zahteva potrdilo na ravni Skupnosti, da vsaka dokumentacija načelno izpolnjuje zahteve po podatkih in informacijah iz Priloge II in, za najmanj eno fitofarmacevtsko sredstvo, ki vsebuje zadevno aktivno snov, iz Priloge III k Direktivi;(9) ker je tako potrdilo potrebno za opravljanje podrobnega pregleda dokumentacije in za to, da se državam članicam omogoči odobritev začasnih registracij za fitofarmacevtska sredstva, ki vsebujejo aktivno snov, z ustreznim upoštevanjem pogojev iz člena 8(1) Direktive in zlasti pogoja za podrobno oceno aktivnih snovi in fitofarmacevtskih sredstev glede na zahteve Direktive;(10) ker taka odločba ne posega v pravico, da se lahko od vlagatelja zahtevajo nadaljnji podatki in informacije, če bi podroben pregled pokazal, da so take informacije in podatki potrebni za sprejetje odločbe;(11) ker so se države članice in Komisija sporazumele, da bo Nemčija opravila podroben pregled dokumentacije za BAS 656H (dimetenamid-p) in AC 900001 (pikolinafen) ter da bo Irska opravila podroben pregled dokumentacije za ZA 1963 (pikoksistrobin);(12) ker bosta Nemčija in Irska čim prej ali najpozneje v enem letu sporočili izide svojih pregledov Komisiji skupaj z vsemi priporočili za vključitev ali nevključitev ter vsemi pogoji v zvezi z njimi; ker se bo podroben pregled po prejemu tega poročila o oceni nadaljeval s strokovnim znanjem iz vseh držav članic v okviru Stalnega odbora za zdravstveno varstvo rastlin;(13) ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,SPREJELA NASLEDNJO ODLOČBO:Člen 1Naslednja dokumentacija načelno izpolnjuje zahteve po podatkih in informacijah iz Priloge II in, za najmanj eno fitofarmacevtsko sredstvo, ki vsebuje zadevno aktivno snov, iz Priloge III k Direktivi, upoštevajoč predlagane uporabe:1. dokumentacija, ki jo je BASF AG predložil Komisiji in državam članicam zaradi vključitve BAS 656H (dimetanamid-p) kot aktivne snovi v Prilogo I k Direktivi 91/414/EGS in je bila predložena Stalnemu odboru za zdravstveno varstvo rastlin 10. junija 1999;2. dokumentacija, ki jo je Cynamid Agro NV/SA predložil Komisiji in državam članicam zaradi vključitve AC 900001 (pikolinafen) kot aktivne snovi v Prilogo I k Direktivi 91/414/EGS in je bila predložena Stalnemu odboru za zdravstveno varstvo rastlin 10. junija 1999;3. dokumentacija, ki jo je Zeneca Agrochemicals predložila Komisiji in državam članicam zaradi vključitve ZA 1963 (pikoksistrobin) kot aktivne snovi v Prilogo I k Direktivi 91/414/EGS in je bila predložena Stalnemu odboru za zdravstveno varstvo rastlin 10. junija 1999.Člen 2Ta odločba je naslovljena na države članice.V Bruslju, 22. julija 1999Za KomisijoFranz FischlerČlan Komisije[1] UL L 230, 19.8.1991, str. 1.[2] UL L 21, 28.1.1999, str. 21.--------------------------------------------------